Κώστας Μανωλάς

Ο Κώστας Μανωλάς (Χώρα Νάξου, 14 Ιουνίου 1991) είναι Έλληνας επαγγελματίας ποδοσφαιριστής, ο οποίος αγωνίζεται στον Πανναξιακό στη θέση του κεντρικού αμυντικού.

 Συλλογική καριέρα 
μικρογραφία|αριστερά|150px|Ο Μανωλάς αγωνιζόμενος με τη φανέλα της ΑΕΚ το 2011
 Θρασύβουλος 
Ξεκίνησε την επαγγελματική καριέρα του ως ποδοσφαιριστής το 2008 στον Θρασύβουλο Φυλής, όπου εκείνη την περίοδο (2008-09) αγωνιζόταν στη Σούπερ Λιγκ για πρώτη φορά στην ιστορία του. Την αμέσως επόμενη περίοδο πήρε μεταγραφή στην ΑΕΚ.

 ΑΕΚ 
Στην ΑΕΚ, στα τρία χρόνια παραμονής του στην ομάδα, κατέκτησε έναν τίτλο, το Κύπελλο Ελλάδας την περίοδο 2010-11.

 Ολυμπιακός 
Το καλοκαίρι του 2012 αποκτήθηκε ως ελεύθερος από τον Ολυμπιακό,Στα "ερυθρόλευκα" ο Μανωλάς.gazzetta.gr με τον οποίο στην πρώτη του χρονιά κατέκτησε το νταμπλ, συμμετέχοντας σε 24 αγώνες πρωταθλήματος και πετυχαίνοντας ένα τέρμα (στην εντός έδρας αναμέτρηση εναντίον της Ξάνθης).

Την επόμενη χρονιά πολλά δημοσιεύματα ανέφεραν πως σύλλογοι από τα κορυφαία πρωταθλήματα της Ευρώπης ενδιαφέρονται για την απόκτησή του, κάτι τέτοιο όμως δεν συνέβη και ο ίδιος παρέμεινε στον Ολυμπιακό, όντας πλέον βασικό και σχεδόν αναντικατάστατο μέλος της αμυντικής γραμμής, όπου κατέκτησε το δεύτερο συνεχόμενο πρωτάθλημα, έχοντας 25 συμμετοχές στη διοργάνωση και τρία τέρματα.

Αξιοσημείωτη ήταν και η προσφορά του στους ευρωπαϊκούς αγώνες του Ολυμπιακού για το Τσάμπιονς Λιγκ, όπου στη φάση των ομίλων σημείωσε δύο τέρματα, στις αναμετρήσεις εναντίον της Μπενφίκα (εντός έδρας) και της Παρί Σεν Ζερμέν (εκτός έδρας), βοηθώντας τα μέγιστα στην πρόκριση της ομάδας του στην επόμενη φάση της διοργάνωσης.

Στις 22 Μαρτίου 2014 έγινε γνωστό από τη διοίκηση του συλλόγου πως το συμβόλαιό του ανανεώθηκε για έναν επιπλέον χρόνο, μέχρι το καλοκαίρι του 2017.Ανανέωσε μέχρι το 2017 ο Μανωλάς, www.thetoc.gr

 Ρόμα 
Στις 26 Αυγούστου 2014 ανακοινώθηκε η μεταγραφή του στην ιταλική Ρόμα, με την οποία υπέγραψε πενταετές συμβόλαιο συνεργασίας.Οριστικά στη Ρόμα ο Μανωλάς, www.sport-fm.gr Το κόστος της μεταγραφής του έφτασε τα 13 εκατομμύρια ευρώ, τη δεύτερη εκείνη την εποχή ακριβότερη μεταγραφή Έλληνα ποδοσφαιριστή όλων των εποχών, πίσω από αυτήν του Κώστα Μήτρογλου στη Φούλαμ (έναντι 15,2 εκ. ευρώ) από τον Ιανουάριο του 2014.Μεταγραφικά ρεκόρ Ελλήνων ποδοσφαιριστών.transfermarkt.com

Αξιοσημείωτο στην καριέρα του στην ομάδα της Ρώμης το τέρμα που σημείωσε το 2018 στον προημιτελικό του ΟΥΕΦΑ Τσάμπιονς Λιγκ απέναντι στην Μπαρτσελόνα ολοκληρώνοντας την ανατροπή και στέλνοντας την Ρόμα στους ημιτελικούς της διοργάνωσης, όπου όμως αποκλείστηκε από τη Λίβερπουλ

 Νάπολι 
Το βράδυ της Κυριακής 30 Ιουνίου 2019 η ομάδα της ιταλικής πρωτεύουσας ανακοίνωσε την πώληση του 28χρονου κεντρικού αμυντικού στη Νάπολη. Η «Παρτενοπέι» έδωσε στη Ρόμα 12 εκατ. ευρώ για τον Μανωλά, αλλά και τον 22χρονο μέσο από τη Γουϊνέα, Αμαντού Ντιαβαρά, ο οποίος κοστολογήθηκε 21 εκατ. ευρώ, καλύπτοντας το ποσό που αντιστοιχούσε στη ρήτρα του Έλληνα ποδοσφαιριστή, ύψους 36 εκατ. ευρώ.

 Ολυμπιακός 
Στις 16 Δεκεμβρίου 2021 ανακοινώθηκε η μεταγραφή του στη Σούπερ Λίγκα για τον Ολυμπιακό Σ.Φ.Π.

 Αλ Σάρτζα 
Τον Σεπτέμβριο του 2022 ο Μανωλάς έμεινε ελεύθερος από τον Ολυμπιακό και υπέγραψε συμβόλαιο με την Αλ Σάρτζα, η οποία αγωνίζεται στα Ηνωμένα Αραβικά Εμιράτα.

 Πανναξιακός 
Ο Κώστας Μανωλάς έφυγε από την Αλ Σάρτζα και επιστρέφει στις ρίζες του με μεταγραφή στην τοπική ομάδα Πανναξιακός που αγωνίζεται στο τοπικό των Κυκλάδων.

 Διεθνής καριέρα 
Το 2009 ο Κώστας Μανωλάς αγωνίστηκε για πρώτη φορά στην εθνική Ελπίδων (Κ-21), στην οποία αριθμεί συνολικά πέντε συμμετοχές.

Τον Φεβρουάριο του 2013 πραγματοποίησε το ντεμπούτο του με την Ανδρών, στον φιλικό αγώνα εναντίον της Ελβετίας, στο Στάδιο Καραϊσκάκη, ο οποίος έληξε ισόπαλος 0-0. Υπήρξε επίσης μέλος της αποστολής που συμμετείχε στο Μουντιάλ του 2014 στη Βραζιλία,Η 23άδα του Μουντιάλ, www.gazzetta.gr αγωνιζόμενος και τις τέσσερις φορές ως βασικός.

Στις 11 Σεπτεμβρίου 2018 σημείωσε με κεφαλιά το πρώτο του τέρμα με τη φανέλα της Ελλάδας στην εκτός έδρας αναμέτρηση με την Ουγγαρία για τον θεσμό του UEFA Nations League, που έληξε 2-1.

 Στατιστικά στοιχεία ανά περίοδο 
ΣύλλογοςΠερίοδοςΠρωτάθλημαΚύπελλοΔιεθνήΆλλεςΣύνολοΣυμμετοχέςΤέρματαΣυμμετοχέςΤέρματαΣυμμετοχέςΤέρματαΣυμμετοχέςΤέρματα Θρασύβουλος2008-0960––––––60Σύνολο60––––––60 ΑΕΚ2009-1010110––––1112010-112713161––3632011-122912071––382Σύνολο66361132––856 Ολυμπιακός2012-132416070––3712013-142534072––365Σύνολο494100142--736 Ρόμα2014–1530010100––4102015–16372––80––4522016–173303090––4502017-1829200112004042018-19271107100352Σύνολο156550453––2068 Νάπολι2019-202643060003542020-213002000103202021-224000300070Σύνολο604509000744 Ολυμπιακός2021-221101020001402022-231000400050Σύνολο120106000190 Αλ Σαρτζά 2022-231803000602702023-2480003030140Σύνολο260303090410 Σαλερνιτάνα2023-248000000080Σύνολο8000000080 Πανναξιακός2024-25162200002018222025-2683200000103Σύνολο24252000202825 Σύνολο καριέρας4094133191712054549
Μέχρι 14 Φεβρουαρίου 2026.

 Τίτλοι & Διακρίσεις 
AEK

 Κύπελλο Ελλάδας (1): 2010-11

Ολυμπιακός

 Πρωταθλήματα Ελλάδας (3): 2012-13, 2013-14, 2021-22
 Κύπελλο Ελλάδας (1): 2012-13
 Κύπελλο Ιταλίας (1): 2019 - 2020

 Παραπομπές 

 Εξωτερικοί σύνδεσμοι 

 Το προφίλ του Κώστα Μανωλά στο www.epo.gr
 Ο Κώστας Μανωλάς στο soccerway
 Η καριέρα του Κώστα Μανωλά στο national-football-teams
 Το προφίλ του Κώστα Μανωλά στο transfermarkt
 Ο Μανωλάς υπογράφει το συμβόλαιό του στον Ολυμπιακό.

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Θρασύβουλου Φυλής
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Ρόμα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές ΣΣΚ Νάπολι